CELEX: 32009R1096
Language: sl
Date: 2009-11-16
Title: Uredba Komisije (ES) št. 1096/2009 z dne 16. novembra 2009 o dovoljenju za encimski pripravek iz endo-1,4-beta-ksinalaze, ki jo proizvaja Aspergillus niger (CBS 109.713), kot krmni dodatek za piščance za pitanje in dovoljenju o novi uporabi tega pripravka kot krmnega dodatka za race (imetnik dovoljenja je BASF SE) ter spremembi Uredbe (ES) št. 1458/2005 (Besedilo velja za EGP)

17.11.2009   
            
            
               SL
            
            
               Uradni list Evropske unije
            
            
               L 301/3
            
         
      UREDBA KOMISIJE (ES) št. 1096/2009
   z dne 16. novembra 2009
   o dovoljenju za encimski pripravek iz endo-1,4-beta-ksinalaze, ki jo proizvaja Aspergillus niger (CBS 109.713), kot krmni dodatek za piščance za pitanje in dovoljenju o novi uporabi tega pripravka kot krmnega dodatka za race (imetnik dovoljenja je BASF SE) ter spremembi Uredbe (ES) št. 1458/2005
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. V skladu s členom 10 navedene uredbe je treba dodatke, odobrene v skladu z Direktivo Sveta 70/524/EGS (2), ponovno oceniti.
            
         
               (2)
            
            
               Pripravek iz endo-1,4-beta-ksinalaze, ki jo proizvaja Aspergillus niger (CBS 109.713), je bil z Uredbo Komisije (ES) št. 1458/2005 (3) začasno odobren v skladu z Direktivo 70/524/EGS kot krmni dodatek za uporabo za piščance za pitanje. Navedeni dodatek je bil naknadno vpisan v register krmnih dodatkov Skupnosti kot obstoječ proizvod v skladu s členom 10(1) Uredbe (ES) št. 1831/2003.
            
         
               (3)
            
            
               V skladu s členom 10(2) in v povezavi s členom 7 Uredbe (ES) št. 1831/2003 je bil predložen zahtevek za ponovno oceno navedenega dodatka, v skladu s členom 7 navedene uredbe pa za novo uporabo za race, da se navedeni dodatek uvrsti v kategorijo dodatkov „zootehnični dodatki“. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (4)
            
            
               Uporaba navedenega pripravka je bila z Uredbo Komisije (ES) št. 1380/2007 (4) dovoljena za deset let za purane za pitanje.
            
         
               (5)
            
            
               Evropska agencija za varnost hrane („Agencija“) je v svojem mnenju z dne 17. junija 2009 (5) navedla, da pripravek iz endo-1,4-beta-ksilanaze, ki jo proizvaja Aspergillus niger (CBS 109.713), nima škodljivega vpliva na zdravje živali in ljudi ali na okolje. V mnenju je nadalje navedeno, da je uporaba navedenega pripravka varna za piščance za pitanje in race ter da lahko znatno izboljša prirast teže in/ali razmerje med krmo in prirastom teže. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (6)
            
            
               Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (7)
            
            
               Zaradi odobritve novega dovoljenja v skladu z Uredbo (ES) 1831/2003 je treba črtati določbe o navedenem pripravku v Uredbi (ES) št. 1458/2005.
            
         
               (8)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „pospeševalci prebavljivosti“, se dovoli kot dodatek v prehrani živali v skladu s pogoji iz navedene priloge.
   Člen 2
   V Prilogi II k Uredbi (ES) št. 1458/2005 se vrstica, ki navaja encim št. 62, endo-1,4-beta-ksinalazo, ES 3.2.1.8, črta.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. novembra 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 268, 18.10.2003, str. 29.
   
      (2)  UL L 270, 14.12.1970, str. 1.
   
      (3)  UL L 233, 9.9.2005, str. 3.
   
      (4)  UL L 309, 27.11.2007, str. 21.
   
      (5)  The EFSA Journal (2009) 1155, str. 1.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Enote aktivnosti/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: pospeševalci prebavljivosti.
                  
               
            
                  4a62
               
               
                  BASF SE
               
               
                  Endo-1,4-beta-ksilanaza
                  ES 3.2.1.8
               
               
                  
                               
                           
                           
                              Sestava dodatka:
                              Pripravek iz endo-1,4-beta-ksilanaze, ki jo proizvaja Aspergillus niger (CBS 109.713), z najmanjšo aktivnostjo:
                              
                                           
                                       
                                       
                                          v trdni obliki: 5 600 TXU (1)/g
                                       
                                    
                                           
                                       
                                       
                                          v tekoči obliki: 5 600 TXU/ml
                                       
                                    
                        
                               
                           
                           
                              Lastnosti aktivne snovi:
                              Endo-1,4-beta-ksilanaza, ki jo proizvaja Aspergillus niger (CBS 109.713)
                           
                        
                               
                           
                           
                              Analitska metoda (2)
                              
                              Viskozimetrična metoda, ki temelji na zmanjšanju viskoznosti, ki jo povzroči delovanje endo-1,4-beta-ksilanaze na substrat, ki vsebuje ksilan (arabinoksilan iz pšenice) pri pH 3,5 in temperaturi 55 °C.
                           
                        
               
                  Piščanci za pitanje
               
               
                  —
               
               
                  560 TXU
               
               
                   
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Priporočeni odmerek na kilogram popolne krmne mešanice:
                              
                                          —
                                       
                                       
                                          piščanci za pitanje: 560–800 TXU
                                       
                                    
                                          —
                                       
                                       
                                          race: 560–800 TXU
                                       
                                    
                        
                              3.
                           
                           
                              Za uporabo v krmi, bogati z neškrobnimi polisaharidi (večinoma beta-glukani in arabinoksilani), npr. z vsebnostjo več kakor 40 % pšenice.
                           
                        
               
                  7.12.2019
               
            
                  Race
               
               
                  560 TXU
               
            
         (1)  1 TXU je količina encima, ki sprosti 5 mikromolov reduktivnih sladkorjev (ekvivalentov ksiloze) iz arabinoksilana iz pšenice na minuto pri pH 3,5 in 55 °C.
      
         (2)  Podrobnosti o analitskih metodah so na voljo na naslednjem naslovu referenčnega laboratorija Skupnosti: www.irmm.jrc.be/crl-feed-additives